Partijiet taċ-Ċina qed jesperjenaw l-agħar sitwazzjoni b'rabta mal-pandemija mindu feġġ il-virus f'Wuhan. Issa rapporti qed jgħidu li l-virus infirex mill-belt ta' Nanjing għal ħames provinċji oħra, inkluż Bejing. Aktar minn mitejn persuna fil-belt jinsabu infettati, u kull titjira minn u lejn il-belt tħassret sal-11 ta' Awwissu. Rapporti qed jgħidu wkoll li l-Gvern bi ħsiebu jlaqqam kull wieħed mid-disa' miljun resident fil-belt.